जल स्वावलंबन एवं जागरूकता रैली निकाली
कस्बेमें बुधवार को जल स्वावलंबन एवं जागरूकता रैली का आयोजन किया गया। रैली को सरपंच भारत सिंह, सचिव चंद्रशेखर बाथमा, प्रधानाचार्य राजकुमार शर्मा ने हरी झंडी दिखाकर रवाना किया। सरपंच भारतसिंह ने बताया कि रैली आदर्श विद्या मंदिर से शुरू होकर कस्बे के प्रमुख मार्गों से होती हुई अटल सेवा केंद्र पर पहुंचकर संपन्न हुई। सरपंच भारतसिंह ने बताया कि आज की परिस्थिति में यदि जल का महत्व नहीं समझा तो आने वाली पीढ़ी को इसका मूल्य चुकाना होगा। आज के युग में जल का संरक्षण करना हमारी जरूरत के साथ कर्तव्य भी है। सचिव चंद्रशेखर बाथमा ने सभी ग्रामीणों ओर बच्चों को जल संरक्षण करने की शपथ दिलाई। सचिव ने कहा हम अपने पड़ोसियों से झगड़ों के कारण नलों की टोटियां तोड़ देते है। जिससे पानी व्यर्थ बहता रहता है। हमें अपने घरों, दुकानों और अन्य सार्वजनिक स्थानों पर पानी की बर्बादी को रोकना होगा। तभी आने वाली पीढ़ी के लिए हम जल सहेजकर रख सकेंगे। रैली में बच्चों ने जल बचाने का संदेश दिया। रैली को सफल बनाने में चेतना वर्मा,सुरेश शर्मा, पिंकी, अशोक, श्यामलाल व्यास ,राजेश सुमन, मदन वर्मा, गिरीराज व्यास, सुनील शर्मा,सुरेश चौधरी ने सहयोग दिया।
डग.पंचायतसमिति डग की 9 ग्राम पंचायतों में मुख्यमंत्री जल स्वावलंबन अभियान के तहत रैलियां निकाली गई। इसके अंतर्गत प्रत्येक ग्राम पंचायत में संबंधित सरपंच, सचिव, वाटरशेड के सदस्य मौजूद रहे। डग पंचायत समिति के तिसाई, देवगढ, केलूखेडा, सुनारी, सहित 9 ग्राम पंचायतो में रैलिया निकाली गई। ग्राम पंचायत देवगढ में समाजशास्त्री रितु सिंह के नेतृत्व में कस्बे के अटल सेवा केन्द्र से रैली शुरू हुई जो कस्बे के प्रमुख मार्गों से होती हुई पुन: अटल सेवा केंद्र पर पहुंची। यहां रितु सिंह ने जल स्वावलंबन अभियान की जानकारी दी। इस मौके पर कस्बे के गणमान्य किसान, नागरिक, सरपंच, सचिव वाटरशेड के जेईएन नरेश, शिवानी तिवारी, सदस्य विजय, कपिल मौजूद रहे।
मिश्रौलीकस्बेमें मुख्यमंत्री जल स्वालम्बन अभियान के तहत बुधवार को सरपंच जगमाल सिंह चौहान की अध्यक्षता में ग्राम पंचायत में विशेष ग्राम सभा का आयोजन किया गया। सरपंच द्वारा उपस्थित ग्रामवासियों को जल संरक्षण की शपथ दिलाई गई। इसके बाद जागरूकता रैली निकाल ग्रामीणों को जागरूक किया गया। रैली में सचिव अर्जुन लाल बैरवा, हल्का पटवारी मोहम्मद अबरार, ग्राम पंचायत के जन प्रतिनिधियों ने भी भाग लिया।
असनावर:ग्रामसभा में लोगों को जानकारी दी
असनावरकी ग्राम पंचायत में सरपंच गुड्डी बाई की अध्यक्षता में मुख्यमंत्री जल स्वावलंबन अभियान के तहत ग्राम सभा का आयोजन किया गया ग्राम सभा में वाटरशेड से हीरालाल ने लोगों को योजनाओं की जानकारी दिया। इस दौरान ग्राम पंचायत सचिव द्वारा लोगों को हर सरकारी योजना से लाभांवित होने को कहा गया। इसमें कई ग्रामीण उपस्थित थे।
गुराडियाजोगा. कस्बे में निकाली गई जल स्वावलंबन एवं जागरूकता रैली।
hin_Deva hin_Deva hin_Deva hin_Deva awa_Deva hin_Deva hin_Deva